Литературабзэр уцунымкIэ ыкIи ащ зиушъомбгъунымкIэ тхакIохэм яшIогъэшхо къэкIо, гущыIакIэхэмкIи литературабзэр агъэбаи, агъэдахэ, персонажхэм яжабзэ диалектизмэхэр ащагъэфедэу къызэрэхэкIхэрэри  мытэрэзэу щытэп. Ау литературабзэм ишапхъэхэм Iофыр занэсыкIэ аужырэ гущыIэр къызфэнэжьынхэ фаер бзэшIэныгъэлэжьхэр ары. Е.Ф. Петрищевам зэритхырэмкIэ, «шапхъэхэр блэкIыгъэ лъэхъаным щыIэгъэ тхакIохэм япроизведениехэм «къахэугупшысыкIыгъэхэу», ахэр факт горэхэм яхабзэхэм е бэрэ зэрагъэфедэхэрэм атехыгъэу шэпхъэгъэпсхэм яшIошъхъуныгъэ зэрагъэпсырэр нэпIэхъэу щыт; шапхъэхэр бзэшIэныгъэлэжьхэм бзэ зэхэшIыкIыныгъэу яIэм «къыхаугупшысыкIых», классикхэр ыкIи нэмыкIхэр ащыкIэ къызкIагъэлъагъохэрэр ежь яеплъыкIэхэм нахь кIуачIэ, нахь шIошъхъуныгъэ ахалъхьаным пае ныIэп» [Петрищева, 1967: 36].